Gard Nilssen

Gard Nilssen (født 1983) er en norsk jazzmusiker (trommer) og komponist. Han er blant annet medlem av bandene Puma og Team Hegdal  og sitt eget band Gard Nilssen's Acoustic Unity sammen med André Roligheten og Petter Eldh.

 Karriere 
miniatyr|Gard Nilssen på Oslo Jazzfestival 2016 
Nilssen studerte på jazzlinjen ved Trondheim musikkonservatorium. Han ble tildelt tittelen Årets unge jazzmusiker 2006 med bandet Puma, og har i tillegg vært aktiv i band som Bushman´s Revenge, Lord Kelvin, Heidi Skjerve Kvintett og Team Hegdal. Sammen med Team Hegdal fikk han Spellemannprisen 2015 i klassen jazz for albumet Vol 3 og var i tillegg nominert i samme klasse for Gard Nilssen’s Acoustic Unitys album Firehouse. I 2017 startet han Amgala Temple sammen Lars Horntveth og Amund Maarud som ga ut albumet Invisible Airships i 2018. Han og Gard Nilssen's Acoustic Unity ble nominert til Spellemannprisen 2019 i klassen jazz for To Whom Who Buys a Record.

Han var Artist in Residence under Moldejazz 2019 og satte sammen et storbandet Gard Nilssen's Supersonic Orchestra med 16 musikere fra Norge og utlandet. Opptak fra konserten ble gitt ut på albumet If You Listen Carefully the Music is Yours som ble nominert i klassen jazz under Spellemannprisen 2020.

Nilssen representerte Norge i artistutviklingsprogrammet Take Five, et musikkutviklerprogram fremmet av den London-baserte konsertpromoteren Serious.

 Utmerkelser 
 Årets unge jazzmusikkere 2006, med bandet Puma fra Rikskonsertene og Norsk Jazzforum
 Spellemannprisen 2015 i klassen jazz for albumet Vol 3 (Team Hegdal)
 Nominert til Spellemannprisen 2015 i klassen jazz for Firehouse (Gard Nilssen's Acoustic Unity)
 Nominert til Spellemannprisen 2019 i klassen jazz for To Whom Who Buys a Record (Gard Nilssen's Acoustic Unity)
 Nominert til Spellemannprisen 2020 i klassen jazz for If You Listen Carefully the Music is Yours (Gard Nilssen's Supersonic Orchestra)
 Nominert til Spellemannprisen 2025 i klassen jazz for Great Intentions

 Diskografi 
 Gard Nilssen's Acoustic Unity 
 Firehouse (Clean Feed, 2015)
 Live In Europe (Clean Feed, 2017)
 To Whom Who Buys a Record (Odin, 2019)
 Elastic Wave (ECM, 2022)
 Great Intentions (Action Jazz, 2025)

 Gard Nilssen's Supersonic Orchestra  
 If You Listen Carefully the Music is Yours (Odin, 2020)

 Puma 
 Isolationism (Bolage Records, 2007)
 Discotheque Bitpunching (Bolage Records, 2008)
 Fist Full of Knuckles (Knuckleman Records, 2009), med Lasse Marhaug
 Half Nelson Courtship (Rune Grammofon, 2010)

  Team Hegdal 
 Vol 1 (Øra Fonogram/Musikkoperatørene, 2010)
 Vol 2 (Øra Fonogram/Musikkoperatørene, 2011)
 Vol 3 (Particular Recordings, 2015)

 Amgala Temple 
 Invisible Airships (Pekula Records, 2018)

 Referanser 

 Eksterne lenker 


 Gard Nilssen på Myspace

Kategori:Norske jazztrommeslagere
Kategori:Norske jazzkomponister
Kategori:Personer fra Skien kommune